548.120 - Disposiziuns executivas tar la lescha davart ils supplements da famiglia (DERtLSF)    548.120   Disposiziuns executivas tar la lescha davart ils supplements  da famiglia (DERtLSF)  dals 28-10-2008 (versiun dals 01-01-2023)  relaschadas da la regenza ils 28 d'october 2008  1. Supplements da famiglia  Art.  1 Tariffas dals supplements 1 La tariffa minimala dal supplement da famiglia importa mintga mais: a) * 230 francs per il supplement per uffants; b) * 280 francs per il supplement per scolaziun. 2 La  cassa  da  cumpensaziun  per  famiglias  dal  chantun  Grischun  paja  la  tariffa  minimala.  Art.  2 Entrada da gudogn minimala 1 Sch'i n'è betg cler da bel principi, sche l'entrada minimala tenor l'artitgel 13 alinea  3  da  la  lescha  federala  davart  ils  supplements  da  famiglia  (LSFam) 1) vegn  cuntanschida,  han las  cassas  da cumpensaziun  privatas  per  famiglias  il  dretg  da  decider davart il dretg da survegnir supplements da famiglia pir suenter la scadenza  da l'onn chalendar correspundent. 2 En cas d'activitads da gudogn che na vegnan betg exequidas durant l'entir  onn  chalendar, vegn l'entrada convertida sin mais entirs per decider, sche l'entrada da  gudogn minimala è vegnida cuntanschida. *  Art.  3 Supplements per uffants ch'èn incapabels da gudagnar 1 Igl è la chaussa da la persuna che ha il dretg da survegnir supplements per uffants  da cumprovar che l'uffant è incapabel da gudagnar. 2 L'incapacitad da gudagnar vegn cumprovada d'in attestat da la media u dal medi.  1) CS 836.2 * tabellas da las modificaziuns a la fin dal relasch    1   http://db.clex.ch/link/Bund/836.2/rm   548.120    Art.  4 Annunzia 1 L'annunzia dal dretg da supplements da famiglia sto vegnir fatga cun ils formulars   d'annunzia designads da la cassa da cumpensaziun per famiglias. 2 Las lavurantas ed ils lavurants ston inoltrar l'annunzia tras lur patruna u tras lur   patrun. 3 Las persunas senza activitad da gudogn sco er las persunas cun activitad da gudogn  che han il medem status ston inoltrar l'annunzia, e quai independentamain da lur  appartegnientscha a la cassa da cumpensaziun per famiglias dal chantun Grischun,  ed  han  d'agiuntar  a  l'annunzia  l'ultima  taxaziun  definitiva  da  taglia  (taglia  federala). * 4 Sin dumonda da la cassa da cumpensaziun per famiglias ston las petentas ed ils  petents cumprovar – cun documents uffizials – il dretg da survegnir supplements.  Sch'ils documents uffizials n'èn betg scrits en ina lingua uffiziala da la Svizra, po la  cassa  da  cumpensaziun  per  famiglias  pretender  ina  translaziun  legalisada  uffizialmain.  Art.  5 Obligaziun d'annunzia 1 Mintga midada essenziala da las relaziuns ch'èn decisivas per ina prestaziun sto  vegnir  communitgada  immediatamain  en  scrit  da  las  retschavidras  e  dals  retschaviders  che  han  in'activitad  da  gudogn,  da  lur  confamigliars  e  da  terzas  persunas,  ils  quals  e  las  qualas  profitan  da  las  prestaziuns,  a  la  cassa  da  cumpensaziun  per  famiglias  cumpetenta  ed  a  l'eventuala  patruna  u  a  l'eventual  patrun. * 2 Sche las patrunas e sch'ils patruns vegnan a savair che las relaziuns ch'èn decisivas  per ina prestaziun èn sa midadas, sto quai vegnir communitgà immediatamain en   scrit a la cassa da cumpensaziun per famiglias cumpetenta. 3 Mintga midada essenziala da las relaziuns ch'èn decisivas per ina prestaziun, en  spezial  sch'i  vegn cumenzà cun in'activitad da gudogn, sto vegnir communitgada  immediatamain en scrit da las retschavidras e dals retschaviders senza activitad da  gudogn, da lur confamigliaras e da lur confamigliars sco er da terzas persunas, che  profitan da las prestaziuns, a la cassa da cumpensaziun per famiglias cumpetenta.  Art.  6 Pajament tras la patruna u tras il patrun 1 Las patrunas u ils patruns ston pajar ils supplements per uffants per regla mintga  mais.  Sch'ellas  u  sch'els  n'adempleschan  betg  lur  obligaziuns,  paja  la  cassa  da  cumpensaziun per famiglias sezza ils supplements. 2 Sche las patrunas e sch'ils patruns pajan ils supplements ensemen cun il salari, ston  els zavrar las cifras da quests e las designar sco talas.  Art.  7 Restituziun da supplements da famiglia pajads 1 In dretg che supplements da famiglia pajads vegnian restituids exista mo, sche ed  uschenavant che la cassa da cumpensaziun per famiglias ha disponì prestaziuns.  2       548.120   2 La restituziun vegn fatga per regla sin ils termins ch'èn decisivs per il pajament da  la contribuziun. 3 Durant l'onn vegnan las prestaziuns fixadas sin basa dals supplements disponids u  sin basa d'anteriurs rendaquints. 4 Davart las prestaziuns ch'èn vegnidas fixadas provisoricamain vegni fatg giu quint  sin basa da las indicaziuns definitivas da las patrunas e dals patruns suenter la fin da   la  perioda  da  rendaquint  cun  pajar  la  differenza  u  cun  pretender  la  restituziun.  Resalvada resta la scuntrada.  Art.  8 * Pajaments en quartals 1 Ils supplements a persunas senza activitad da gudogn, a persunas cun activitad da  gudogn independenta sco er a lavurantas ed a lavurants da patrunas e da patruns che  n'han betg in'obligaziun da pajar contribuziuns ston vegnir pajads per regla mintga  quartal. En la summa da las contribuziuns debitadas pon quels vegnir scuntrads cun  quellas contribuziuns.  2. Organisaziun  Art.  9 Cassas da cumpensaziun per famiglias che vegnan manadas da  cassas da cumpensaziun da la AVS  1 Cassas  da  cumpensaziun  per  famiglias  tenor  l'artitgel  14  litera  c  LSFam1) pon  cumenzar cun lur activitad commerziala en il Grischun mintgamai il cumenzament   da l'onn. L'annunzia tenor l'artitgel 14 alinea 4 da la lescha davart ils supplements da  famiglia (LSF)2) sto vegnir inoltrada a la cassa chantunala fin ils 30 da settember da   l'onn che preceda l'onn, il qual cumenza l'activitad commerziala. 2 Cassas  da  cumpensaziun  per  famiglias  tenor  l'artitgel  14  litera  c  LSFam ston  agiuntar a l'annunzia: a) la decisiun da l'uffizi federal d'assicuranzas socialas pertutgant la dumonda da   la  cassa  da  cumpensaziun  da  la  AVS  da  pudair  manar  ina  cassa  da  cumpensaziun per famiglias;  b) lur statuts e lur reglaments; c) ina glista da lur commembras e da lur commembers che han il domicil en il   chantun; d) ina  glista  da  las  lavurantas  e  dals  lavurants  che  vegnan  occupads  da  lur    commembras e da lur commembers sin territori chantunal. 3 Patrunas  e  patruns,  persunas  cun  activitad  da  gudogn  independenta  sco  er  lavurantas e lavurants da patrunas e da patruns che n'han betg in'obligaziun da pajar  contribuziuns  e  che appartegnan ad  ina  cassa  da  cumpensaziun da la  AVS,  che  maina ina cassa da cumpensaziun per  famiglias  en il  chantun Grischun,  ston sa  participar a questa cassa da cumpensaziun per famiglias. * 1) CS 836.2 2) DG 548.100   3   https://www.gr-lex.gr.ch/data/548.100/rm http://db.clex.ch/link/Bund/836.2/rm   548.120    4 Ad ina cassa da cumpensaziun per famiglias tenor l'artitgel 14 litera c LSFam che   n'observan  betg  las  prescripziuns  chantunalas  e  che  na  garantescha  uschia  betg  in'execuziun  confurma a  la  LSFam ed  a  las  disposiziuns chantunalas  poi  vegnir  scumandà  tras  il  departament  d'economia  publica  e  fatgs  socials  d'exequir  sia  activitad.  Art.  10 Revisiun 1 Las cassas da cumpensaziun per famiglias che vegnan manadas sin basa privata sco  er  da  cassas  da  cumpensaziun  da  la  AVS  ston  designar  in  post  da  revisiun  independent. 2 Il rapport da revisiun sto dar infurmaziuns, sche la cassa garantescha in'activitad  reglada e legala e sche las reservas prescrittas da la lescha èn avant maun.  Art.  11 * Controlla da l'obligaziun d'associaziun 1 Las cassas da cumpensaziun per famiglias che vegnan manadas sin basa privata sco  er  da  cassas  da  cumpensaziun  da  la  AVS ston  inoltrar  a  l'institut  d'assicuranza  sociala dal chantun Grischun (IAS) ina glista da tut las patrunas e da tut ils patruns  sco er da tut las persunas cun activitad da gudogn independenta ch'èn associads ad  ellas e communitgar permanentamain las midadas dal dumber da commembras e da  commembers.  Art.  12 Statistica 1 La  cassa  chantunala  rimna  las  datas  statisticas  en  il  senn  da  l'artitgel  20  da  l'ordinaziun  davart  ils  supplements  da  famiglia  (OSFam)1)|  tar  las  cassas  da  cumpensaziun per famiglias.  3. Finanziaziun e gulivaziun da grevezzas  Art.  13 Tariffas da contribuziun 1 Las  patrunas  ed  ils  patruns  ch'èn  associads  a  la  cassa  da  cumpensaziun  per  famiglias  dal  chantun Grischun prestan ina contribuziun dad 1,60 pertschient  da  l'entrada da las lavurantas e dals lavurants ch'è suttamessa a las contribuziuns da la   AVS. * 2 Las persunas cun activitad da gudogn independenta e las lavurantas ed ils lavurants  ch'èn associads ad ellas e che han patrunas e patruns che n'han betg in'obligaziun da  pajar contribuziuns, prestan ina contribuziun dad 1,60 pertschient da l'entrada ch'è  suttamessa a las contribuziuns da la AVS. *  1) CS 836.21  4    http://db.clex.ch/link/Bund/836.21/rm    548.120   Art.  14 * Fixaziun da las contribuziuns 1 Las contribuziuns da las persunas cun activitad da gudogn independenta e da las   lavurantas e dals lavurants da patrunas e da patruns che n'han betg in'obligaziun da   pajar  contribuziuns  vegnan  per  regla  fixadas  sin  basa  da  la  disposiziun  da  contribuziun da la AVS per l'onn da la retratga. Sche la disposiziun da contribuziun  da la  AVS per  l'onn da la  retratga n'è  anc betg definitiva,  vala  provisoricamain  l'ultima disposiziun da contribuziun a quint.  Art.  15 Gulivaziun da las grevezzas 1 Sco ulteriurs retgavs e custs imputabels valan: a) amortisaziuns, reducziuns e relaschs da contribuziuns; b) amortisaziuns e relaschs da pretensiuns da restituziun; c) amortisaziuns da tschains da retard sin contribuziuns; d) tschains da bunificaziun sin contribuziuns; e) restituziuns da prestaziuns; f) pajaments posteriurs da contribuziuns amortisadas; g) pajaments posteriurs da pretensiuns da restituziun amortisadas; h) pajaments da pretensiuns d'indemnisaziun; i) tschains da retard sin contribuziuns. 2 La valitaziun da las activas e da las passivas sa drizza tenor las directivas che valan  per las cassas da cumpensaziun da la AVS. 3 La taxa da gulivaziun importa 0,12 pertschient da las summas dals salaris ch'èn   suttamessas a las contribuziuns respectivamain da las entradas ch'èn suttamessas a  las contribuziuns da la AVS e ch'èn limitadas tenor l'artitgel 16 alinea 4 LSFam. *  4. Giurisdicziun  Art.  16 Dispitas pervia da l'appartegnientscha a la cassa 1 La cumpetenza da decider davart dispitas pervia da l'appartegnientscha a la cassa  en il senn da l'artitgel 23 alinea 1 LSF1) vegn surdada al departament d'economia  publica e fatgs socials.  5. Disposiziuns finalas  Art.  17 Aboliziun dal dretg vertent 1 Las disposiziuns executivas tar la lescha davart ils supplements da famiglia dal 1.   da zercladur 20042) vegnan abolidas.  1) DG 548.100 2) CUL 2004, FUC 4281; CUL 2006, FUC 4409 e CUL 2006, FUC 4410   5   https://www.gr-lex.gr.ch/data/548.100/rm   548.120    Art.  18 * Cunvegnas interchantunalas 1 Per la subordinaziun da filialas  po la  cassa da cumpensaziun per  famiglias  dal   chantun  Grischun  fixar  cun  auters  chantuns  u  cun  cassas  extrachantunalas  da  cumpensaziun per famiglias regulaziuns che divergeschan da la LSFam2).  Art.  19 Entrada en vigur 1 La  regenza  fixescha  il  termin  da  l'entrada  en  vigur  da  questas  disposiziuns   executivas3).  2) CS 836.2 3) messas en vigur cun CR dals 28 d'october 2008 per il 1. da schaner 2009  6    http://db.clex.ch/link/Bund/836.2/rm    548.120   Tabella da las modificaziuns - tenor conclus  Data dal conclus Entrada en vigur Element Modificaziun Publicaziun en la CUL 28-10-2008 01-01-2009 relasch emprima versiun - 18-12-2012 01-01-2013 Art. 2 al. 2 midada - 18-12-2012 01-01-2013 Art. 4 al. 3 midada - 18-12-2012 01-01-2013 Art. 5 al. 1 midada - 18-12-2012 01-01-2013 Art. 8 revisiun totala - 18-12-2012 01-01-2013 Art. 9 al. 3 midada - 18-12-2012 01-01-2013 Art. 11 revisiun totala - 18-12-2012 01-01-2013 Art. 14 revisiun totala - 18-12-2012 01-01-2013 Art. 15 al. 3 midada - 18-12-2012 01-01-2013 Art. 18 revisiun totala - 22-04-2014 01-01-2015 Art. 13 al. 1 midada - 22-04-2014 01-01-2015 Art. 13 al. 2 midada - 24-10-2017 01-01-2018 Art. 15 al. 3 midada 2017-036 12-11-2019 01-01-2020 Art. 15 al. 3 midada 2019-023 27-10-2020 01-01-2021 Art. 15 al. 3 midada 2020-045 11-10-2022 01-01-2023 Art. 1 al. 1, a) midada 2022-033 11-10-2022 01-01-2023 Art. 1 al. 1, b) midada 2022-033 11-10-2022 01-01-2023 Art. 13 al. 1 midada 2022-033 11-10-2022 01-01-2023 Art. 13 al. 2 midada 2022-033   7     548.120    Tabella da las modificaziuns - tenor element  Element Data dal conclus Entrada en vigur Modificaziun Publicaziun en la CUL relasch 28-10-2008 01-01-2009 emprima versiun - Art. 1 al. 1, a) 11-10-2022 01-01-2023 midada 2022-033 Art. 1 al. 1, b) 11-10-2022 01-01-2023 midada 2022-033 Art. 2 al. 2 18-12-2012 01-01-2013 midada - Art. 4 al. 3 18-12-2012 01-01-2013 midada - Art. 5 al. 1 18-12-2012 01-01-2013 midada - Art. 8 18-12-2012 01-01-2013 revisiun totala - Art. 9 al. 3 18-12-2012 01-01-2013 midada - Art. 11 18-12-2012 01-01-2013 revisiun totala - Art. 13 al. 1 22-04-2014 01-01-2015 midada - Art. 13 al. 1 11-10-2022 01-01-2023 midada 2022-033 Art. 13 al. 2 22-04-2014 01-01-2015 midada - Art. 13 al. 2 11-10-2022 01-01-2023 midada 2022-033 Art. 14 18-12-2012 01-01-2013 revisiun totala - Art. 15 al. 3 18-12-2012 01-01-2013 midada - Art. 15 al. 3 24-10-2017 01-01-2018 midada 2017-036 Art. 15 al. 3 12-11-2019 01-01-2020 midada 2019-023 Art. 15 al. 3 27-10-2020 01-01-2021 midada 2020-045 Art. 18 18-12-2012 01-01-2013 revisiun totala -  8     	1. Supplements da famiglia 	Art. 1 Tariffas dals supplements 	Art. 2 Entrada da gudogn minimala 	Art. 3 Supplements per uffants ch'èn incapabels da gudagnar 	Art. 4 Annunzia 	Art. 5 Obligaziun d'annunzia 	Art. 6 Pajament tras la patruna u tras il patrun 	Art. 7 Restituziun da supplements da famiglia pajads 	Art. 8 * Pajaments en quartals  	2. Organisaziun 	Art. 9 Cassas da cumpensaziun per famiglias che vegnan manadas da cassas da cumpensaziun da la AVS 	Art. 10 Revisiun 	Art. 11 * Controlla da l'obligaziun d'associaziun 	Art. 12 Statistica  	3. Finanziaziun e gulivaziun da grevezzas 	Art. 13 Tariffas da contribuziun 	Art. 14 * Fixaziun da las contribuziuns 	Art. 15 Gulivaziun da las grevezzas  	4. Giurisdicziun 	Art. 16 Dispitas pervia da l'appartegnientscha a la cassa  	5. Disposiziuns finalas 	Art. 17 Aboliziun dal dretg vertent 	Art. 18 * Cunvegnas interchantunalas 	Art. 19 Entrada en vigur   		2022-10-25T17:51:16+0200 	"7001 Chur" 	"Gesetzessammlung Kanton Graubünden"